
1. PROJEKTNI ZADATAK - OPĆENITO
Zahvat: Zamjena neispravnog kotla s novim kotlom i pratećom opremom u postojećoj kotlovnici u objektu 23 na lokaciji Jankomir za potrebe poslovnog objekta neto površine cca.7.750 m²
Model ugovaranja: "Projektiraj i gradi" (ključ u ruke)

2. UVOD – OSNOVNI PODACI I DOKUMENTACIJA
Poslovni objekt Jankomir podružnice Robni terminali Zagreb smješten je na adresi Jankomir 25, Zagreb (k.č. 3111/6, k.o. Stenjevec jug). 
Izvorna projektna dokumentacija za dobivanje građevinske dozvole datira iz 1987. godine. 
Poslovni objekt Jankomir izgrađen je kao dio poslovnog kompleksa na zapadnom ulazu u Zagreb za potrebe poslovne djelatnosti robnih terminala i carinjenja tereta/robe. Izgradnja kompleksa izvedena je u tri etape. U prvoj etapi izgrađen je objekt za potrebe špeditera, predstavništava i vlasnika robe u halama. U drugoj etapi izgrađene su poslovne prostorije, a u trećoj etapi poslovni objekt za potrebe poslova carinjenja. Uporabne dozvole po etapama dobivene su 1988. i 1994. godine.
2.1. Podaci o poslovnom objektu
Postojeći objekt je veličine neto građevinske površine  ukupno 7.746,12m2, po etažama:
	Etaža
	Površina [m²]

	Podrum
	516,21

	Prizemlje
	2.488,83

	1. kat
	2.217,96

	2. kat
	934,34

	3. kat
	610,69

	4. kat
	595,98

	5. kat
	382,11

	UKUPNO
	7.746,12



Objekt je u suvlasništvu nekoliko vlasnika, od kojih podružnica Robni terminali Zagreb ima udio više od 50%.  Prostor u vlasništvu podružnice je u zakupu više zakupaca. 


Objekt poslovne zgrade ima postojeći plinski priključak koji je ranije služio za potrebe kuhinje, međutim trenutno nije aktivan (u privitku prostorni položaj infrastrukture plina na lokaciji Jankomir podružnice). 
2.2. Energetski certifikat i pokazatelji poslovnog objekta
Poslovni objekt Jankomir posjeduje energetski certifikat iz 2024. godine (oznaka: P_1040_2016_10088_NSZ1, vrijedi do 4. 3. 2034.) prema kojem je objekt klasificiran u energetski razred B (certifikat u privitku). 
	Parametar
	Vrijednost
	Jedinica

	Ploština korisne površine grijanog dijela (Ak)
	6.958,89
	m²

	Energetski razred zgrade
	B
	-

	Spec. godišnja potrebna toplinska energija za grijanje Q''H,nd
	44,11
	kWh/(m²a)

	Godišnja potrebna toplinska energija za grijanje QH,nd
	306.940
	kWh/a

	Godišnja primarna energija (Eprim)
	472.898
	kWh/a

	Specifična godišnja primarna energija
	67,96
	kWh/(m²a)

	Specifična godišnja emisija CO₂
	17,27
	kg/(m²a)

	Udio OIE na lokaciji zgrade
	0
	%



2.3.  Opis kotlovnice i postojećeg sustava grijanja
Za grijanje poslovnog objekta Jankomir koristi se kotlovnica  sa toplovodnim kotlovima na prirodni plin u objektu 23 na lokaciji Jankomir 25T, Zagreb, udaljena cca. 250m' od poslovnog objekta Jankomir 25, Zagreb. Potrošnja prirodnog plina za potrebe kotlovnice (objekt 23) za razdoblje od 2019. godine do travnja 2026. dostavlja se u privitku.
Objekt kotlovnice (objekt broj 23) podružnice Robni terminali Zagreb  izgrađen je 1987. godine kao slobodnostojeći objekt na lokaciji Jankomir 25T, Zagreb (k.č. 3111/4, k.o. Stenjevec jug). Izvorna projektna dokumentacija za dobivanje građevinske dozvole objekta kotlovnice datira iz 1986. godine. 
Dozvola za uporabu kotlovnice i vanjskog toplovoda dobivena je dana 18. 7. 1988. (Kl.oz. 362-02/88-02/21, Ur.br. UP/I-2206-05-01-88-4). Sanacija kotlovnice napravljena je 2013. godine, za što je napravljen izvedbeni projekt.
Kotlovnica se sastoji od jedne prostorije  veličine GBP-a  ukupno 268,25 m2, vanjskih dimenzija 18,5 x 14,5 m. Visina objekta na njegovom najnižem dijelu iznosi 5m (blago obostrano kosi krov). 
U objektu kotlovnice nalaze se tri toplovodna kotla na prirodni plin izvorno predviđena za grijanje poslovnog objekta/upravne zgrade na lokaciji Jankomir 25 Zagreb i hotela Holiday Zagreb (danas 

Grand Hotel Zagreb). Ukupna projektirana snaga kotlova iznosi 4.4MW. Kotlovi su projektirani za grijanje ukupne neto površine od cca. 20.000m2. Dozračnim otvorima osigurana je prirodna ventilacija kotlovnice. U kotlovnici se nalazi i ekspanzijski sustav s cirkulacijskim crpkama i sustav za omekšavanje vode. Razvod sustava grijanja funkcionira na način da se iz kotlovnice podzemnim toplovodom dovodi toplinska energija do toplinske podstanice podružnice i hotela. Uz kotlovnicu je izgrađen dimnjak korisne visine 22 m s četiri dimovodne vertikale (3 x  Ø 550 mm i 1 x Ø 400 mm). Sustav grijanja predaje toplinsku energiju kroz čelične radijatore i ventilokonvektore. Dodatno, hotel je 2019. godine izdvojen iz sustava grijanja kotlovnice (neto grijana površina hotela iznosi 14.360m2).
Postojeća kotlovnica ima tri instalirana toplovodna kotla od čega su dva kotla izlazna snage 1.8MW (2x1.8MW) i jedan kotao izlazne snage 0.8MW. Kotlovnica kao energent koristi prirodni plin.  Oba kotla snage od 1.8MW su neispravna, dok je kotao snage 0.8MW  funkcionalan, ali sa smanjenom učinkovitošću.
Tijekom sezone grijanja 2025./2026. uočena je nedovoljna zagrijanost prostora u poslovnom objektu Jankomir 25, Zagreb. 
Naručitelj ne raspolaže arhitektonskim podlogama objekta kotlovnice u .dwg formatu, što je izvođač dužan uzeti u obzir pri formiranju ponude. 
Naručitelj će osigurati stručni nadzor nad izvođenjem radova i koordinatora II zaštite na radu.

Slika – Ortofoto karta – prostorni prikaz položaja kotlovnice i poslovnog objekta Jankomir (oznaka RTZ)




2.4.  Dokumentacija kojom raspolaže Naručitelj (sve u papirnatoj verziji)
· Građevna dozvola za poslovni objekt Jankomir iz 1993. godine (klasa: UP/I-361-03/93-01/35, Ur.broj: 251-05-04-93-4)
· Dozvola za upotrebu za poslovni objekt Jankomir iz 1988. godine (klasa: 362-02/88-02/22, Ur.broj:UP/I-2206-05-01-88-3)
· Uporabna dozvola za poslovni objekt Jankomir iz 1994. godine (klasa: UP/I-361-05/94-01/52, Ur.broj: 251-05-04-94-4)
· Energetski certifikat Upravna zgrada – Robni terminali Zagreb iz 2024. godine (oznaka certifikata: P_1040_2016_10088_NSZ1);
· Razvod plinske infrastrukture na lokaciji Jankomir podružnice Robni terminali Zagreb;
· Glavni projekt  Kotlovnice Robni terminali Jankomir, broj projekta 25-4953 (1986. godina);
· Projekt toplovodne kotlovnice i vanjske razvodne mreže za hotel i poslovni objekt, broj projekta 07-4933/K (1986. godina);
· Izvedbeni projekt plinske instalacije kotlovnice Jankomir,  broj projekta 07-4953 (1986. godina);
· Dozvola za upotrebu kotlovnice i vanjskog toplovoda (1988. godina);
· Izvedbeni projekt sanacije kotlovnice (2013. godina);
· Tablica potrošnje prirodnog plina za potrebe kotlovnice za razdoblje 2019.-2026
· Snimljeno stanje tlocrta kotlovnice objekta 23.

3. PREDMET I OBUHVAT ZADATKA 
Predmet ovog zadatka je izrada kompletne projektne dokumentacije (idejni i glavni projekt s pripadajućim troškovnicima, uključujući sve dodatne radioničke nacrte, sheme i detalje potrebne za kvalitetnu i cjelovitu izvedbu radova), ishođenje svih potrebnih dozvola, suglasnosti i elaborata, demontaža i zbrinjavanje postojeće opreme, dobava, ugradnja, ispitivanje i puštanje u pogon novog visokoučinkovitog sustava proizvodnje i distribucije toplinske energije, dokazivanje jamstva izvedbe i ugovorenih radnih parametara, izrada projekta izvedenog stanja te ishođenje uporabne dozvole, sve po principu "projektiraj i izgradi" (design & build), uključujući održavanje sustava u razdoblju od 2 (dvije) godine od dana primopredaje.
Projekt treba biti izrađen u sadržaju i kvaliteti u skladu s važećim propisima i normama kojima se uređuje prostorno uređenje, gradnja, energetska učinkovitost i zaštita okoliša, te ostalim primjenjivim propisima.
Prije predlaganja rješenja Izvođač treba sagledati i provjeriti stanje cjelokupnog sustava grijanja unutar kotlovnice, te ukoliko je neophodno uključiti sve potrebne zahvate u projekt.
Odabrano predloženo rješenje neophodno je usuglasiti sa predstavnikom Naručitelja.

Obuhvat radova uključuje pet funkcionalnih cjelina:
1. Projektna dokumentacija i ishođenje dozvola
Izrada idejnog i glavnog projekta s troškovnicima, potrebnih elaborata te ishođenje svih dozvola i suglasnosti potrebnih za izvedbu i puštanje u pogon.
2. Demontažni radovi i zbrinjavanje otpadne opreme
Demontaža neispravnih kotlova br. 1 i br. 2 (1,8 MW) s pripadajućom armaturom, te dijela cjevovoda i opreme u mjeri potrebnoj za ugradnju novog kotla. Zbrinjavanje demontirane opreme i svih vrsta otpadnog materijala (metalni dijelovi, izolacijski materijali, brtve i sl.) provodi se sukladno Zakonu o gospodarenju otpadom (NN 84/21) i pripadajućim podzakonskim aktima, putem ovlaštenog sakupljača/obrađivača otpada, uz poštivanje svih posebnih propisa. Izvođač je dužan prije primopredaje radova dostaviti prateće listove kao dokaz zakonitog zbrinjavanja otpada.
3. Kotlovnica – izvor toplinske energije 
Dobava i ugradnja novog visokoučinkovitog kotla unutar postojećih gabarita kotlovnice, s pripadajućom opremom potrebnom za osiguranje urednog dovoda toplinske energije do podstanice, sukladno zahtjevima iz točke 6. Obuhvaća i dobavu i ugradnju sustava za detekciju plina (plinodojavu) s pripadajućom signalizacijom i automatskim zatvaranjem dovoda plina, sukladno važećim propisima za prostore kotlovnica na prirodni plin. Odabir tehničkog rješenja u nadležnosti je ponuditelja.
4. Ispitivanja i puštanje u pogon
Ispitivanje instalacija, probni rad pod opterećenjem, dokazivanje jamstva izvedbe i ugovorenih parametara, ishođenje uporabne dozvole i izrada projekta izvedenog stanja.
5. Održavanje sustava (novo ugrađene opreme)
Redovito i interventno održavanje kotlovnice u razdoblju od 2 (dvije) godine od dana primopredaje radova, uključeno u cijenu ponude. Redovito održavanje obuhvaća kompletan godišnji servis kotla i plamenika (čišćenje ionizacije i plamenika, zamjenu plinskih brtvi, punjenje i odzračivanje), tehnički pregled instalacije, crpki, osjetnika i automatike, periodične preglede tlačne opreme i sigurnosnih uređaja, zakonska mjerenja emisija u zrak te evidentiranje dotrajalosti dijelova s izradom ponuda za sanaciju. Broj redovitih servisa određuje se sukladno važećim zakonskim propisima RH (najmanje jednom godišnje, prije početka sezone grijanja). Serviser je dužan nakon svakog izvedenog redovitog i interventnog servisa dostaviti Naručitelju pisani izvještaj/zapisnik o izvršenom servisu s popisom obavljenih radova i utvrđenim stanjem opreme. Cijena rezervnih dijelova ugrađenih tijekom redovitog i interventnog održavanja 


uključena je u ukupnu ugovorenu cijenu ponude (model "projektiraj i gradi"). Interventno održavanje obuhvaća otklanjanje kvarova izvan redovitih termina, uz obvezno vođenje servisne knjige o svim intervencijama i rok odaziva od najviše 24 sata od prijave kvara. Ukoliko Izvođač ne otkloni prijavljeni kvar u roku odaziva od 24 sata od prijave, Naručitelj ima pravo na ugovornu kaznu u iznosu od 0,5‰ (pola promila) ugovorene vrijednosti usluge održavanja za svaki dan prekoračenja roka, s tim da ukupan iznos ugovorne kazne po ovoj osnovi ne može prijeći 10% ugovorene vrijednosti usluge održavanja.
4. OBVEZE PROJEKTANTA I IZVOĐAČA  
Svaki ponuditelj obvezan je obići lokaciju i izvršiti detaljan pregled lokacije i objekta koja je predmet ponude.

Izvođač imenuje ovlaštene projektante, glavnog projektanta i ovlaštenog voditelja radova sukladno važećim zakonskim propisima i ugovoru sa Naručiteljem.
Prije izrade glavnog projekta Izvođač se obvezuje:
· izraditi arhitektonski snimak postojećeg stanja objekta;
· izraditi snimak postojećeg stanja strojarskih i elektro instalacija objekta;
· izraditi idejni projekt, te ishoditi uvjete javnopravnih tijela za isti.
4.1. Faza projektiranja i ishođenja dozvola
· Izrada Glavnog projekta: Izvođač je dužan izraditi Glavni strojarski projekt, Glavni elektrotehnički projekt (automatizacija i elektro-napajanje) te Glavni projekt građevinske struke (ako se zadire u statiku ili se izvode građevinski iskopi za trasu). Svi projekti moraju biti izrađeni u skladu sa važećim zakonskim propisima. 
· Ishođenje Potvrda na glavni projekt: Kroz sustav eDozvola, projektant je dužan bez odgađanja i o svom trošku ishoditi sve pozitivne potvrde javnopravnih tijela prema  Zakonu o gradnji (NN 155/25), uključujući:
1. Potvrdu distributera plina o usklađenosti s tehničkim uvjetima i kapacitetom plinske mreže.
2. Potvrdu MUP-a (Sektor za zaštitu od požara i eksplozija) sukladno Zakonu o zaštiti od požara (NN 92/10, 114/22).
3. Pozitivno stručno mišljenje ovlaštene dimnjačarske službe za proračun i izvedbu novog dimovoda.


· Prijava početka građenja: Izvođač priprema svu dokumentaciju, a Naručitelj prijavljuje početak radova nadležnom upravnom tijelu najkasnije 5 dana prije početka izvođenja sukladno važećoj regulativi.
4.2. Faza izvođenja i e-Građevinski dnevnik
· e-Građevinski dnevnik: Odmah po prijavi gradilišta, Izvođač je dužan preuzeti dodijeljenu ulogu u sustavu e-Građevinski dnevnik (eGD). Izvođač (inženjer gradilišta) dužan je svakodnevno voditi dnevnik sukladno Pravilniku o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21, 68/22). Radovi se ne mogu naplatiti niti smatrati završenim ako nisu evidentirani i digitalno potpisani (vjerodajnicom visoke razine sigurnosti) u eGD-u od strane Izvođača i Nadzornog inženjera.
4.3. Rokovi izvedbe
Izvođač je dužan pridržavati se sljedećih rokova, računajući od dana uvođenja u posao/potpisa Ugovora:
· Izrada idejnog projekta i ishođenje uvjeta javnopravnih tijela: 30 dana
· Izrada glavnog projekta s troškovnicima: 45 dana
· Ishođenje svih potvrda javnopravnih tijela putem sustava eDozvola (distributer plina, MUP, dimnjačarska služba): 30 dana od predaje glavnog projekta
· Demontaža postojeće opreme, dobava, ugradnja i puštanje u pogon novog kotla s pratećom opremom: 120 dana od ishođenja svih potvrda
· Ispitivanja, dokazivanje jamstva izvedbe i ishođenje uporabne dozvole: 15 dana
· Ukupni rok izvedbe (od uvođenja u posao do primopredaje): 240 dana
Naručitelj zadržava pravo produljenja rokova isključivo u slučaju objektivnih okolnosti izvan utjecaja Izvođača (npr. produljeni postupci javnopravnih tijela), o čemu se sastavlja pisani dodatak Ugovoru.

5. TEHNIČKI PARAMETRI I UVJETI PROJEKTIRANJA  
Izvođač je u potpunosti odgovoran za točnost tehničkih proračuna.
5.1. Proračun toplinskih gubitaka i snage
	Izvođač je dužan izvršiti detaljan proračun toplinskih gubitaka poslovne zgrade strogo 
prema normi HRN EN 12831 (Grijanje u zgradama - Metoda proračuna projektnog



toplinskog opterećenja), uzimajući u obzir sve relevantne parametre sustava grijanja, uključujući proračun toplinskih gubitaka na cjelom razvodu od kotlovnice do podstanice (predizolirani cjevovod, dionice vođene u tlu i/ili zraku, i sl.).

6.  MAKSIMALNA ZAŠTITA NARUČITELJA I JAMSTVA IZVEDBE (PERFORMANCE GUARANTEE)
Izvođač potpisom Ugovora preuzima odgovornost za funkcionalni rezultat, a ne samo za fizičku ugradnju opreme.
6.1. Parametri jamstva izvedbe (Uvjeti ugode)
Izvođač jamči da će izvedeni sustav postizati sljedeće parametre:
· Isporučena toplinska snaga/energija: sustav mora biti sposoban isporučiti projektiranu toplinsku snagu novog kotla na izlazu iz kotlovnice (razdjelnik), uz temperaturni režim polaza/povrata sukladno projektnim proračunima za projektnu vanjsku temperaturu lokacije (npr. Zagreb -12°C).
· Temperatura polazne vode: održavanje zadane temperature polazne vode na izlazu iz kotlovnice u skladu s krivuljom grijanja definiranom projektom, mjereno na razdjelniku.
Jamstvo izvedbe (performance guarantee) iz ove točke ne isključuje, već se dodatno primjenjuje uz jamstveni rok proizvođača opreme. Izvođač je dužan osigurati sljedeće minimalne jamstvene rokove na ugrađenu opremu, računajući od dana primopredaje:
· Kotao (tijelo kotla, izmjenjivačke površine): 2 godine
· Plamenik: 2 godine
· Sustav automatike i regulacije: 2 godine
· Ostala prateća oprema (crpke, armatura, sustav plinodojave): 2 godine

Jamstveni listovi proizvođača za svu ugrađenu opremu prilažu se uz završnu dokumentaciju iz točke 7.
6.2. Obvezna mjerenja, ispitivanja i atesti prije primopredaje
Prije zatvaranja e-Građevinskog dnevnika i konačnog obračuna, Izvođač o svom trošku mora priložiti:
· Zapisnik o tlačnoj probi i ispiranju cjelokupnog cjevovoda i trase, uključivo postojeći razvod do razdjelnika/podstanice, sukladno normi HRN EN 14336.
· Ispitivanje nepropusnosti plinske instalacije s izdanim certifikatom ovlaštenog plinoinstalatera/distributera.

· Atest o ispravnosti dimnjaka.
· Ostale ateste, certifikate, itd. sukladno važećim zakonskim propisima i normama.
6.3. Obuka osoblja naručitelja
Izvođač se obvezuje obučiti osoblje Naručitelja za ispravno rukovanje i održavanje instaliranog sustava.
6.4. Penali za neispunjavanje jamstva izvedbe
Ukoliko se prilikom probnog rada pod opterećenjem utvrdi da izvedeni sustav ne postiže parametre iz točke 6.1 (isporučena toplinska snaga/energija, temperatura polazne vode), primjenjuje se sljedeći postupak:
1. Izvođač je dužan o vlastitom trošku otkloniti utvrđene nedostatke u roku od 30 dana od sastavljanja zapisnika o neuspjelom probnom radu.
2. Nakon otklanjanja nedostataka provodi se ponovljeni probni rad pod istim uvjetima.
3. Ukoliko se ni nakon ponovljenog probnog rada ne postignu ugovoreni parametri, Naručitelj ima pravo na ugovornu kaznu u iznosu od 2‰ (dva promila) ugovorene vrijednosti radova za svaki daljnji dan kašnjenja u ispunjenju jamstva izvedbe, do najviše 10% ukupne ugovorene vrijednosti, bez utjecaja na pravo Naručitelja na raskid Ugovora i naknadu štete.
4. Primopredaja radova ne može se izvršiti niti se radovi mogu smatrati završenim prije nego se dokažu ugovoreni parametri jamstva izvedbe.

7.  ZAVRŠNA DOKUMENTACIJA   
Završetkom radova Izvođač predaje Naručitelju u 3 primjerka u papirnatom obliku i digitalno (.pdf i .dwg formate, troškovnike dodatno u excel formatu):
1. arhitektonski snimak postojećeg stanja objekta;
2. snimak postojećeg stanja strojarskih i elektro instalacija objekta;
3. idejni projekt;
4. glavni projekt sa pripadajućim troškovnicima;
5. projekt izvedenog stanja (PIS) sa svim ucrtanim izmjenama;
6. kompletnu atestnu tehničku dokumentaciju, certifikate, garantne listove opreme i uputa za rukovanje i održavanje na hrvatskom jeziku.

